NaiveNeuron/SloPal huggingface dataset:
Tomáš, Erik, poslanec NR SR (2021-11-03):
Ďakujem pekne. Vážený pán minister, ja sa, samozrejme, k všetkému vyjadrím v rozprave. Len ma zaujala jedna jediná vec, na ktorú chcem reagovať faktickou poznámkou, lebo totiž vy, ako aj pán Holý za vládu hovorili ste o rodičovský bonuse ako o nejakej hotovej veci, ktorá už (rečník sa zasmial) je schválená pomaly. Ale, pán minister, kde je ten rodičovský bonus? A hlavne sa pýtam, kde tá sľubovaná dôchodková reforma? Kde je? Však z nej sa stáva nová Colombova žena. Nikto ju nevidel. Všetci čakáme, teda my sa, samozrejme, zároveň aj modlíme, aby ste ju nepredložili, lebo to bude jedna veľká katastrofa pre súčasných, ale aj budúcich dôchodcov. Ale hovoriť o rodičovskom bonuse ako nejakej už hotovej veci, akože si to dávate za to čiarku, je pre mňa fakt niečo nepredstaviteľné. A už keď mám slovo, tak naozaj vás chcem aj touto cestou poprosiť, nepredkladajte tú dôchodkovú reformu. Počul som, že nemáte podporu, chvalabohu. Pretože ak chcete byť tým človekom, ktorý bude krátiť budúce dôchodky budúcim dôchodcom, a teda už aj mladším generáciám, no tak to asi nedopadne pre vás dobre. Nehovoriac už aj o iných veciach zlých, ktorá táto dôchodková reforma prináša. Ďakujem.
Saloň, Marián, poslanec NR SR (2010-07-09):
Ďakujem, pán predseda. Poprosím všetkých členov výboru na kontrolu činnosti NBÚ, že prvá schôdza bude v miestnosti č. 71 v budove Parlamentka tridsať minút po skončení Národnej rady tejto. Ďakujem pekne.
Grausová, Natália, poslankyňa NR SR (2018-03-14):
Vážené kolegyne, vážení kolegovia, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona, tlač 885. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financovanie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 4. mája 2018 a gestorský výbor do 9. mája 2018. Prosím, pán predseda, otvorte všeobecnú rozpravu.
Svrček, Miloš, poslanec NR SR (2023-05-18):
Ďakujem, pán predseda. Poprosím, bod 67 (tlač 1399), zaradiť hlasovanie na koniec tejto riadnej schôdze, pretože máme tam ešte neschválený pozmeňujúci návrh ohľadne posunutia účinnosti, čiže aj keby došlo k schváleniu zákona, prezidentka by nám to vrátila, takže poprosím posunúť na koniec schôdze.
Kecskés, Ján, poslanec NR SR (2018-05-28):
Martin, vo svojej rozprave si sa dotkol hlavne tej psychickej stránky ženy, čo sa týka podstúpenia potratu. Jasné, nastupujú tam u niektorých prípadov rôzne depresie, sklon k drogám, sklon k alkoholu, požívaniu alkoholu, ale aj sklon k samovraždám. Je to veľmi veľké sústo pre ženu, hlavne keď si uvedomí, čo svojím rozhodnutím zapríčinila a že zabila nevinné dieťa. Ale na druhej strane stretol som sa aj s niektorými prípadmi hlavne, síce dnes už nie, ale hlavne vtedy, keď sa rozhodovali medzi potratom alebo rozmýšľali nad touto alternatívou, že potratia svoje dieťa, boli to hlavne mladé páry, buď mladé ženy, alebo teda mladé páry, ktoré mali pred sebou školu, hej, či už vysokú, alebo študovali na strednej škole a ktoré dnes Bohu ďakujú za to, že tento potrat nepodstúpili, že sa s problémom popasovali a že dnes už majú skoro odrastené deti, zdravé, pekné, odrastené deti, ktoré sú teda prospešné. Čiže jedna vec sú tieto psychické problémy, ale druhá vec je, keď sa s tým správny človek popasuje a zoberie si to, že bude celý život vychovávať pekné dieťa a dá do neho vlastne seba a odovzdá odkaz seba, tak je to na nezaplatenie. Ďakujem.
Šudík, Tomáš, poslanec NR SR (2020-11-25):
Ďakujem za slovo. Ja som taktiež veľmi rád, že pani verejná ochrankyňa prišla s touto správou. Považujem to za veľmi dôležité, že práve s touto správou vystúpila aj v pléne Národnej rady. Bohužiaľ ma mrzí, že je tu takto málo poslancov. Teda ich táto situácia veľmi netrápi a je im jedno, že ľudia na Východnom Slovensku a na celom Slovensku musia častokrát aj zomierať na rôzne choroby. Aspoň vidíme, aký majú prístup naši kolegovia k týmto témam, ale veď dobre. Veľa informácii nám už stihol povedať aj môj kolega Potocký a chcel by som taktiež upriamiť pozornosť, že náklady sú oveľa vyššie, ako spomínala pani Patakyová, lebo sú oveľa vyššie. Som bol aj s pánom Mičovským, ktorý túto tému rozoberal, a mohli by sme siahať až do niekoľko x miliónov možno aj k štátnemu rozpočtu, ak by sme chceli vlastne tieto environmentálne záťaže odstrániť na celom Slovensku. Prejdem aj k tej svalovine zvierat, ktorú spomínal kolega. Tam cudzorodé látky boli prekročené 750-násobne. Ak sa robil posledný prieskum, ak by som povedal, že na tom Východnom Slovensku sú v areály alebo v blízkosti Chemka Strážske trpí najviac ľudí rakovinou, sú tam častokrát problémy s chrupom a len zem, teda tá pôda, ktorá sa nachádza v areály Strážske, sú tie normy prekročené 1 300-násobne. Teda je to katastrofálny stav a odkalisko Poša je najnebezpečnejšia skládka svojho druhu na celom svete. Tak to sú obrovské problémy, ktoré by sme mali čím skôr začať riešiť a prejaviť im oveľa, oveľa väčšiu pozornosť a zároveň, samozrejme, vítam aj aktivitu pána ministra Budaja, pána Mičovského a pána Mikulca, ktorí sa tejto téme venujú, a konečne po tých x rokoch chcú pomôcť. Ďakujem. (Potlesk.)
Šuca, Peter, poslanec NR SR (2016-10-26):
Vážený pán predsedajúci, vážené panie poslankyne, páni poslanci, vážení prítomní, Výbor Národnej rady Slovenskej republiky pre obranu a bezpečnosť predkladá v súlade s § 9 zákona 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru o stave použitia informačno-technických prostriedkov za I. polrok 2016. V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo vnútra Slovenskej republiky, policajný zbor, ministerstvo spravodlivosti, Zbor väzenskej a justičnej stráže, ministerstvo financií, finančná správa v mesiaci júl 2016 o zaslanie správy o použití informačno-technických prostriedkov za I. polrok 2016. Správu o použití informačno-technických prostriedkov za I. polrok 2016 predložili všetky dotknuté subjekty vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 25. augusta 2016 na 13. schôdzi, zobral ju na vedomie a odporučil Národnej rade Slovenskej republiky vziať ju na vedomie. Návrh uznesenia bol súčasťou správy. Prosím, pán predsedajúci, aby ste otvorili rozpravu k predmetnému materiálu.
B. Bugár, podpredseda NR SR: (2004-06-18):
Konštatujem, že aj štvrtú pripomienku pána prezidenta sme schválili. Nech sa páči.
Paška, Pavol, predseda NR SR (2013-11-27):
Ďakujem, pán minister. Pani spravodajkyňa, chcete? Nie. Prerušujem rokovanie o tomto bode. Budeme pokračovať druhým čítaním o vládnom návrhu zákona č. 448 o sociálnych službách. Je to tlač 716. Poprosím vás, pán minister, aby ste uviedli návrh zákona. [Rokovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 716.]
M. Smolková, poslankyňa: (2008-04-03):
Odôvodnenie. Výbor Národnej rady pre vzdelanie, mládež, vedu a šport sa už viackrát na svojich zasadnutiach zaoberal petíciou zamestnancov reedukačných domovov proti zneniu ustanovenia § 100 ods. 11 zákona o sociálnoprávnej ochrane detí a mládeže. Postoj výboru k prerokovaniu uvedenej petície smeroval k zachovaniu pôsobnosti ministerstva školstva v školských zariadeniach, v ktorých sa vykonáva rozhodnutie súdu, k čomu smeruje aj predložený návrh zákona. Preto navrhujem, aby predložený návrh na legislatívnu zmenu prerokoval aj Výbor Národnej rady Slovenskej republiky pre vzdelanie, mládež, vedu a šport. Ďakujem pekne.
Bugár, Béla, podpredseda NR SR (2017-01-31):
Pán poslanec Mazurek.
B. Bugár, podpredseda NR SR: (2004-01-22):
budeme pokračovať v popoludňajšom rokovaní 21. schôdze Národnej rady, a to bodom hodina otázok . Zo všetkých otázok, ktoré písomne položili poslanci do včera do 12.00 hodiny, určení overovatelia schôdze vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády, prípadne bude za nich odpovedať sám.
Mizík, Stanislav, poslanec NR SR (2019-06-19):
Ďakujem za slovo. Pán Klus, mám tri poznámky. Spomínali ste tých 150-tisíc vojakov. Áno, tých 150-tisíc ruských vojakov je na svojom vlastnom území, za vlastnými hranicami, a tých 4 500 vojakov, čo už nie sú ruskí vojaci, je stovky a tisícky kilometrov od svojich vlastí, pri hraniciach cudzieho štátu, pri hraniciach Ruskej federácie. A teraz by som vám pripomenul to, čo ste hovoril ohľadom Donbasu. 
V Donbase sa bojuje preto, lebo občania Donecka a Luhanska dnes nechcú skončiť ako upálené obete v Odese. A vy, taký demokrat, neodsudzujete náhodou neonacistov z bataliónu Azov, ktorí bojujú pod garanciou Porošenka, slávneho to ukrajinského prezidenta a priateľa nášho bývalého prezidenta Kisku? A ešte jednu vec by som sa chcel opýtať. Tvrdil ste niečo, že nie sme odborníci na vojenské otázky, tak vás sa pýtam ako výslovného odborníka na vojenskú geopolitiku, bol ste na základnej vojenskej službe? A koľko rokov ste tam odslúžil? Ja som tam bol rok a trištvrte. Ďakujem za slovo.
Kollár, Boris, predseda NR SR (2021-10-20):
Vážení kolegovia, prosím, utíšte sa v sále. Buďte takí láskaví, kto chcete debatovať, choďte dozadu alebo opustite miestnosť, nevytvárajte tuná skupinky. Prosím vás pekne, kolegovia spred rečníckeho pultu, prosím vás pekne, odíďte odtiaľto. Túto diskusiu rozpúšťam, aby mohol pán poslanec pokračovať. Nech sa páči, pán poslanec Vašečka, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 720.)
Dostál, Ondrej, poslanec NR SR (2020-03-25):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Laššáková, Jana, podpredsedníčka NR SR (2014-12-10):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán navrhovateľ, chcete zaujať k tomu stanovisko? (Reakcia navrhovateľa.) Už nie. Pán spravodajca? (Reakcia spravodajcu.) Tiež nie. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov . Návrh zákona má tlač 1296, návrh na jeho pridelenie na prerokovanie výborom je v rozhodnutí č.1300. Návrh zákona mal uviesť pán poslanec Matovič, tak tu mám napísané.
Hrnčiar, Andrej, podpredseda NR SR (2017-03-23):
Kým prečítam ďalšiu otázku, dovoľte mi, aby som na balkóne Národnej rady privítal seniorov z Banskej Bystrice, z občianskeho združenia Aktívni seniori. Vitajte. (Potlesk.) Takže otázka č. 3, túto otázku položil poslanec Ľubomír Želiezka: „Vážený pán predseda vlády, akými opatreniami sa chystá bojovať vláda Slovenskej republiky proti korupcii pri čerpaní eurofondov?“
A. Belousovová, podpredsedníčka NR SR: (2009-06-17):
Prerušujem rokovanie o tomto bode programu. A zároveň prerušujem rokovanie 39. schôdze Národnej rady Slovenskej republiky do zajtra do 9.00 hodiny rána. Prajem všetkým ešte príjemný večer. (Prerušenie rokovania o 19.03 hodine.)
Grendel, Gábor, podpredseda NR SR (2021-04-01):
Pán poslanec Milan Laurenčík.
Goga, Pavol, poslanec NR SR (2010-12-07):
Ďakujem za slovo. Chcem doplniť slová pána poslanca Čaploviča, najmä v otázke týkajúcej sa Slovenskej akadémie vied, kde sme sa zúčastnili na výjazdovom rokovaní výboru pre školstvo, kde aj pán predseda Pastorek konštatoval, že rozpočet pre Slovenskú akadémiu vied síce nie je likvidačný, ale vôbec nie je rozvojový. Tak mi dovoľte, aby som to ešte doplnil aj citáciou zo stanoviska Snemu Slovenskej akadémie vied, ktorá konštatuje, dovoľte citovať: „Krátenie rozpočtu Slovenskej akadémie vied bude znamenať veľký zásah do činnosti najvýkonnejšej vedeckej inštitúcie na Slovensku, čo je v rozpore s deklarovaným zámerom vlády podporovať excelentnú vedu. Znížením finančných prostriedkov na vedu zákonite dôjde k prepúšťaniu vedeckých pracovníkov, čím sa zníži riešiteľská kapacita a priamo bude ohrozené plnenie záväzkov vyplývajúcich z prebiehajúcich projektov. Zároveň sa zníži potenciál získavania externých zdrojov, napr. z výziev 7. rámcového programu Európskej únie, ako aj z ďalších výziev rámcových programov Európskej únie. Navrhované krátenie rozpočtu Slovenskej akadémie vied reálne ohrozuje nevyhnutné rekonštrukcie nehnuteľného majetku zvereného štátom do správy Slovenskej akadémie vied. A celoštátne krátenie finančných prostriedkov bude mať veľký a výrazne negatívny účinok na celú činnosť Slovenskej akadémie vied.“ Toľko zo stanoviska Snemu Slovenskej akadémie vied. Ďakujem za slovo.
Demian, Jaroslav, poslanec NR SR (2015-11-10):
Pán predseda, dajte teraz hlasovať o bode 1 zo spoločnej správy s odporúčaním gestorského výboru schváliť.
A. Belousovová, podpredsedníčka NR SR: (2010-04-27):
Otváram teda všeobecnú rozpravu k tomuto bodu. Nech sa páči. Nedostala som žiadne písomné prihlášky, takže otváram možnosť podania ústnych prihlášok. Okrem pána poslanca Abrhana sa nehlási nikto. Uzatváram možnosť prihlásiť sa ústne do rozpravy. Pán poslanec, máte slovo.
Pčolinský, Peter, podpredseda NR SR (2023-06-23):
To bol posledné písomne prihlás... pani poslankyňa bola posledne prihlásená písomne. Pýtam sa, kto sa... kto sa chce prihlásiť do rozpravy ústne. Dvaja páni poslanci. Uzatváram možnosť. (Reakcie z pléna.) Dobre, čiže... (Reakcia z pléna.) Skús vytiahnu... Dobre, už je tam. Ešte niekto? Uzatváram možnosť prihlásiť sa do rozpravy ústne. Ako prvá vystúpi... Ale najprv, prosím vás, dve minúty, na dve minúty prerušujem schôdzu. (Prestávka.)
Martvoň, Anton, poslanec NR SR (2014-03-25):
Ďakujem pekne. Pán podpredseda vlády, podľa mňa správne ste poznamenali, a chcem to zvýrazniť, že minister mal povinnosť podať mimoriadne dovolanie. Tú povinnosť má bez ohľadu na to, či ide o odsudzujúci alebo oslobodzujúci rozsudok predmetného súdu. Ide o to, aby ochránil štát, aby nebola konaním súdu spôsobená škoda štátu ako takému. A toto pán minister urobil. Tu nejde o to, že či je Olejník vinný alebo nevinný. Nám to v podstate, na to je tu dovolací súd, aby rozhodol. Tu ide o to, aby štátu nebola konaním súdu spôsobená nejaká škoda. Je to niečo obdobné, keď rovnakú povinnosť má minister v zmysle § 473 Trestného poriadku zabezpečiť podklady pre prezidenta pri udelení milosti. V roku 2005 až 2006, keď bol ministrom spravodlivosti pán Lipšic, bolo šesť milostí udelených prezidentom, kedy sa dostali na slobodu už odsúdení zločinci. Keď pôjdeme týmto pritiahnutým spôsobom, keď bolo, týmto pritiahnutým spôsobom, tak v tom prípade minister spravodlivosti v tom najširšom zmysle pripravoval podklady na prepustenie šiestich zločincov. Ale preto hovorím, že nie je to správne ísť touto cestou. Treba vyčkať, nech rozhodne dovolací súd a to je dôležité. Čiže tým chcem poukázať, že otvárate Pandorinu skrinku, kedy sa dajú prehodnocovať všetky takéto zákonné postupy, ktoré musí minister spravodlivosti urobiť v zmysle príslušného zákona. Toľko z mojej strany.
Verešová, Anna, poslankyňa NR SR (2018-02-07):
Vážený pán kolega, hovorili ste o tom, že tá armáda ľudí, ktorí sa odsťahovali z našej krajiny a ktorí aj pravidelne chodia za pracou a vracajú sa naspäť, odišla preto, lebo tu, a odchádza preto, lebo tu majú nízke, na Slovensku majú nízke mzdy. Je to pravda, ale zabúdate hovoriť hneď aj b a c, to, čo vyplýva z prieskumov. Oni tu totižto naši ľudia nenašli dobré služby a nenachádzajú ich, aj preto zostávajú vonku žiť a pracovať, pretože chcú dobré služby v zdravotníctve, dobré služby v školstve, v sociálnych službách, chcú dobré podnikateľské prostredie a nechcú krajinu korupčnú a klientelistickú. Toto by ste mali jedným dychom dodať. No, za tie roky ste to mohli naozaj všetko toto napraviť, lebo tak dlho a s takou mocou nevládol nikto ako strana SMER. A máte pravdu a stotožním sa s vami, že práve toto vládnutie bolo historickou chybou pre Slovensko.
B. Bugár, podpredseda NR SR: (2005-10-27):
Ôsmu otázku položila pani poslankyňa Gabániová pánovi ministrovi zdravotníctva Rudolfovi Zajacovi. Pán minister Zajac. Prosím pána ministra Zajaca, aby sa vrátil do rokovacieho priestoru. A už ide. Takže, pán minister, pani poslankyňa Gabániová vám položila otázku: „Pán minister, pacient absolvuje preventívnu prehliadku u svojho súkromného stomatológa, v roku 2006 zmení ošetrujúceho lekára, bude jeho ošetrenie čiastočne preplácané „zmluvnému“ stomatológovi, ak pacient bude mať potvrdenie o vykonanej preventívnej prehliadke z roku 2005? Bude poisťovňa akceptovať novú situáciu u občana – pacienta?“ Nech sa páči, pán minister.
Uhrík, Milan, poslanec NR SR (2019-02-05):
Dobre, tak, vážení kolegovia, dovoľte, aby som uviedol novelu zákona č. 73/1986 Zb. o umelom prerušení tehotenstva, ktorú predkladáme spolu s kolegami Marianom Kotlebom, Rasťom Schlosárom a Stanom Drobným. Cieľom novely zákona je zakázať, obmedziť najmä svojvoľné prerušenia tehotenstva, ktoré sa vykonávajú bez udania dôvodu, a takisto zakázať potratovú turistiku na Slovensku, ktorá, bohužiaľ, sa veľmi rozmohla. Máme k tomuto návrhu zákona pripravenú dôvodovú správu, ale aby sa dalo reagovať, tak by som ju uviedol rád v rozprave, do ktorej sa hlásim ako prvý. Ďakujem.
Pčolinský, Peter, poslanec NR SR (2019-06-27):
Ďakujem pekne. Pán kolega Dostál, tretie strany sa môžu zaregistrovať, napríklad Pišta Lakatoš sa zaregistruje a bude viesť kampaň za 300-, 400-tisíc euro. Lenže nikto neskúma pôvod peňazí, odkiaľ Pišta Lakatoš, ktorý je nezamestnaný, 300-, 400-tisíc euro mal. Zrušením tretích strán sa zamedzí anonymným peniazom, ktoré sa do kampaní pravidelne nalievajú a je to bežná prax. Ja som veľmi rád, ak tento zákon prejde, že sa tretie strany zrušia. Pretože tam ja vidím najmä problémy z nejakého, teraz poviem, nekalého financovania pri politických kampaniach. Pán kolega Klus, veď včera ste vraveli, možno nie doslovne, že najlepšie by to bolo bez obmedzenia, aby, lebo však tie stropy nemajú zmysel, aj tak sa porušujú, tak zrušme nejaké tie stropy. Nehovorím, že ty konkrétne, Martin, ale ja si myslím presný opak. Ja si myslím, že malo by to mať nejakú hranicu, veď nie je normálne, aby každé voľby boli len o tom, kto má viac peňazí, kto viac sponzorov naženie a kto koho bude potom držať za gule. My nie sme v Spojených štátoch amerických, že Trump za 24 hodín od ohlásenia kampane vyzbieral 24 miliónov dolárov. My nie sme v Spojených štátoch. Bohužiaľ, u nás to funguje tak, že poniektoré strany, ktoré sú tu 20 rokov, majú akcionárov, poniektoré strany tu majú svojich oligarchov, a ja si myslím, že nie je v poriadku, ak strany sú závislé na svojich sponzoroch, ktorí majú častokrát neobmedzené zdroje. Pán kolega Zelník, ja sa pozerám na veci sedliackym rozumom z praxe, nie som kaviarenský povaľač, preto možno niekedy hovorím jednoduchšie a veľmi nefilozofujem. A, pán kolega Kresák, ostalo na teba 15 sekúnd. Viem, áno, niektorí si mýlia dojmy s pojmami a vidím to veľakrát, občas sa to aj mne stane, nikto nie je dokonalý, teda, samozrejme, okrem teba. Ďakujem.
Blcháč, Ján, poslanec NR SR (2023-12-20):
Ďalej dajte, pán predseda, prosím, hlasovať o desiatom pozmeňujúcom návrhu poslanca Matoviča.
Hraško, Igor, poslanec NR SR (2014-10-22):
Ďakujem pekne, pán predsedajúci. Ďakujem ti pekne, kolega Zajac, za tvoj príspevok aj za podporu nášho pozmeňováku, ktorý za chvíľku prednesiem, a ja by som sa neobával, že by nám autodopravcovia, teda malí autodopravcovia odišli do Českej republiky. Obával by som sa ešte horšieho scenára, a keďže už momentálne mám čerstvé informácie, tak o tom budem viacej hovoriť vo svojom príspevku v rozprave, ale naozaj nám tuná hrozí, že ten návrh, ktorý je tu, ohrozí, a nielen autodopravcov ako takých, ale ako som hovoril aj v rozprave v prvom čítaní, ohrozí aj zamestnanosť v rámci tohto sektora. Ale ako hovorím, o tom už viacej v mojom príspevku.
Veslárová, Veronika, poslankyňa NR SR (2024-05-03):
Áno, ďakujem za slovo. Ja súhlasím s pani poslankyňou Turčanovou a ešte by som doplnila, že týmto ľuďom, ktorí opatrujú zdravotne znevýhodnené osoby, by pomohla naozaj funkčná odľahčovacia služba a opatrovateľská služba. A najmä teda tá odľahčovacia je v súčasnosti len v zákone, ale veľakrát sa neposkytuje v praxi. Ďakujem.
Kočiš, Eduard, poslanec NR SR (2020-04-28):
Ďakujem pekne, pán predsedajúci. (Reakcie z pléna.) Marian, veľmi správne si poznamenal, že vláda sa ide podieľať na operáciách NATO, jednoducho NATO bude naším vzorom, NATO bude naším priateľom, NATO bude naším jednoducho spasiteľom. (Reakcia z pléna.) Ja viem, pán minister, že sme členom NATO, ale jednoducho organizácia NATO nie je organizáciou, v ktorej by Slovensko malo byť. Organizácia NATO je jeden zlý svetový policajt. (Smiech v sále.) Toto členstvo jednoducho poškodzuje záujmy Slovenskej republiky, organizácia NATO je jeden výmysel, ktorý útočí po celom svete. Nie je organizáciou, ktorá by robila intervencie, ale je to organizáciou, ktorá robí predovšetkým represie, na základe svojej sily útočí na krajiny v minulosti, útočí na krajiny v prítomnosti a bude útočiť na krajiny aj budúcnosti. Ďakujem pekne.
Číž, Miroslav, podpredseda NR SR (2014-12-04):
Ďakujem. Takže, vážené kolegyne, kolegovia, po vystúpení pani poslankyne Mezenskej vyhlasujem všeobecnú rozpravu za skončenú. Pán minister, chcete zaujať stanovisko? Aj keď otázky sú opäť mimo, lebo tento typ otázok, pani kolegyňa, je hodina otázok ministrovi. A toto je, mala by otázka súvisieť s predloženým návrhom zákona. Pán minister, je na vás. Nie? Ďakujem. Pán spravodajca? Nie. Ďakujem. Vyhlasujem všeobecnú rozpravu za skončenú a prerušujem rokovanie o tomto bode. Pán minister teraz opäť uvedie prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa mení a dopĺňa zákon č. 281/1997 Z. z. o vojenských obvodoch, ako aj zákon o organizácii miestnej štátnej správy a o zmene a doplnení niektorých zákonov v znení neskorších predpisov č. 222/1996 Z. z. (tlač 1284), a pridelenie na prerokovanie výborom v rozhodnutí č. 1285. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa mení zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení neskorších predpisov , tlač 1284.)
Pellegrini, Peter, predseda NR SR (2023-12-14):
Pán poslanec Dej.
Glváč, Martin, podpredseda NR SR (2018-02-15):
Ďakujem veľmi pekne. Pán poslanec nechce položiť doplňujúcu otázku. Ďalší pán poslanec, pán poslanec... Ďalšia otázka od pána poslanca Kéryho a znie: „Vážený pán predseda, nedávno ste avizovali ambíciu vlády zjednodušiť proces pri čerpaní eurofondov. Viete nám podať bližšie informácie?“ Nech sa páči.
Kaščáková, Renata, poslankyňa NR SR (2016-03-23):
Sľubujem. (Potlesk.)
Grendel, Gábor, podpredseda NR SR (2020-11-27):
Prezentujme sa a hlasujme. (Hlasovanie.) Prítomných 128 poslancov, za 108, proti nikto, zdržalo sa 20, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
Blcháč, Ján, poslanec NR SR (2021-11-04):
Dobre, tak ja by som som si tu ešte dovolil povedať vedúcemu tímu, ktorý predkladá tento návrh zmeny zákona o ochrane prírody, pánovi Jaromírovi Šíblovi, že v tej óde na les, ktorú sme si tu vypočuli vyše dvoch hodín, použil niektoré závažné informácie, a mne sa tak zdá, že snažil sa nás upútať alebo verejnosť upútať hlavne na problematiku o ťažbe dreva. Veď vidieť iba jednu stránku veci hospodárenia v národných parkoch asi to nie je to najsprávnejšie, možno vie, možno nevie pán, pán predkladateľ, že Slovensko v rámci lesného hospodárstva disponuje kvantom lesných škôlok, najväčšia v rámci Semenolesu je v Liptovskom Hrádku a to je najväčšia v Európe dokonca a je tam genetická banka, je to úžasný potenciál aj pre budúcnosť. A chcem povedať, že zároveň, že masívne sa zalesňuje, masívne sa zalesňuje, to oceňujem, nie neodlesňuje. Po druhé používal tu nejaké informácie ohľadom – a to chcem zdôrazniť – financovania, že argumentom na prevod pozemkov na Štátnu ochranu prírody je financovanie z eurofondov, pretože Štátne lesy nemôžu čerpať ako štátny podnik, len chcem upozorniť pána predkladateľa aj všetkých kolegov, aj verejnosť, že Štátne lesy TANAP-u je tiež príspevková organizácia, a ak tvrdí pán predkladateľ, že príspevkové organizácie sú pripravené a sú oprávnené čerpať aj eurofondy, tak nevidím dôvod, aby sa taká, takýto presun pozemkov udial, pretože aj príspevková organizácia Štátne lesy TANAP-u – a mohli by vznikať aj ďalšie príspevkové organizácie – môžu čerpať eurofondy. Viacej som nestihol, možno potom nabudúce. Ďakujem.
Nicholsonová, Lucia, podpredsedníčka NR SR (2016-05-19):
Pán poslanec Vašečka, nech sa páči, máte doplňujúcu otázku? Nie. A pani poslankyňa Verešová? Nech sa páči. Pán minister, ešte vás poprosím počkať.
Kamenický, Ladislav, poslanec NR SR (2018-03-26):
Pán predsedajúci, teraz budeme hlasovať o návrhu uznesenia tak, ako je uvedené v prílohe spoločnej správy a ktoré znie: „Národná rada Slovenskej republiky podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky a jej žiadosť o vyslovenie dôvery, ktoré vláda predložila podľa čl. 113 Ústavy Slovenskej republiky, a A. schvaľuje Programové vyhlásenie vlády Slovenskej republiky; B. vyslovuje dôveru vláde Slovenskej republiky.“ Pán predsedajúci, prosím vás, dajte hlasovať.
B. Bugár, podpredseda NR SR: (2005-12-13):
Pani poslankyňa, nech sa páči, máte slovo.
Pellegrini, Peter, predseda NR SR (2015-11-12):
Ďakujem pekne. Ďalšiu otázku položil pán poslanec Zajac a adresoval ju pánovi ministrovi dopravy. (Reakcie z pléna.) Pardon. Ešte doplňujúca. Nech sa páči.
Solymos, László, poslanec NR SR (2013-05-30):
Ďakujem pekne za slovo. Tak bolo to druhé vystúpenie. Moc nového tam neodznelo. Takže ani tá moja reakcia nebude dlhá. Ale odznel tam veľmi dôležitý výrok, čo si povedal, pán kolega. A to je to, že chceš podporiť taký zákon, ktorý rieši problém ľudí a trestá Maďarov na Slovensku. Toto si povedal. A presne to je ten problém. Preto tento zákon, alebo tento návrh zákona nie je riešením. A po takýchto výrokoch, ako si povedal, že nám tu chýba Slota, tak ti chcem povedať, že po takýchto výrokoch tu už Slota nám vôbec nechýba. Ďakujem pekne.
P. Hrušovský, predseda NR SR: (2004-06-24):
Poprosím pána ministra Chmela, aby odpovedal za neprítomného ministra Fronca na otázku pani poslankyne Sabolovej, ktorá sa pýta: „Požiadal Krajský školský úrad v Košiciach o zriadenie bilingválneho gymnázia v meste?“ Pán minister.
Paška, Pavol, predseda NR SR (2013-09-25):
Pán poslanec, čo chcete, aký je procedurálny návrh? Skúste niečo vy naformulovať také normálne.
Grendel, Gábor, podpredseda NR SR (2022-10-06):
Pán poslanec, dodržujme rokovací poriadok, prosím vás. (Reakcie z pléna.) Pán podpredseda, skončili ste? Dobre, pán poslanec vysvetlite si to, prosím, bokom. (Ruch v sále.) Pán poslanec, poprosím vás. (Neutíchajúci ruch v sále.) Dobre, poprosím o schladenie emócií, ďakujem veľmi pekne. V rozprave by mal teraz v písomnej rozprave vystúpiť pán poslanec Blaha, nevidím ho v sále, stráca poradie, takisto pani poslankyňa Saková, pán poslanec Susko, pán poslanec Takáč. Ale pán poslanec Mazurek je tu a chce vystúpiť, takže nech sa páči.
Kuffa, Štefan, poslanec NR SR (2012-10-30):
Ďakujem za slovo. Láska je najvyšším dobrom, avšak nie bezbrehé sexuálne praktiky, dodávam, pán kolega. Homosexualita je uznávaním iného Boha. Na jednej strane je tu výrok, že vyznávaš tu iného Boha, a na druhej strane si voláš druhú božskú osobu, privolávaš, aby hlasovala za takéto absurdnosti, ktoré tu boli odprezentované. Zjavená pravda zrodená vo tme nikdy nezrodí, pán kolega, lásku. Nemôže zrodiť. A relativizácia v etike je zvlášť nebezpečnou. Nebudem na všetko reagovať, lebo bolo tu toho naozaj veľmi veľa premletého, ale tie polopravdy, ktoré tu odzneli, tie vnímam ako zvlášť nebezpečné a tie sú práve, ktoré mýlia spoločnosť. „Miluj svojho blížneho ako seba samého,“ to je len prvá časť vety, resp. druhá časť vety, „lebo milovať budeš svojho Boha celým svojím srdcom, celou svojou dušou a celou svojou mysľou a seba samého“, alebo ako som to... (Reakcia z pléna.) Áno, „a svojho blížneho ako seba samého“. Pardon. Láska prezentovaná ako nejaká technika je to vulgarizovanie lásky. A, pán kolega, myslím si, že my nikdy si neporozumieme, lebo zásadný rozdiel je v tom, že my nechápeme v podstate taký základný pojem, čo je láska, a toto, čo tu bolo odprezentované, to je perverznosť, to nie je láska. Našťastie láska nie je závislá od sexuálnych praktík. Nemôžme tú lásku zvrhovať len na absurdné sexuálne praktiky. Ďakujem.
B. Bugár, podpredseda NR SR: (2002-05-17):
(Hlasovanie.) Prítomných 89 poslancov, za návrh hlasovalo 83, zdržali sa 4, nehlasovali 2. Konštatujem, že sme navrhované uznesenie schválili. Nasleduje hlasovanie o návrhu na vyslovenie súhlasu Národnej rady Slovenskej republiky s prístupom Slovenskej republiky k Dohovoru o patentovom práve z 1. júna 2000 (tlač 1454). Pán poslanec Hóka, nech sa páči, môžete uviesť hlasovanie. L. Hóka, poslanec: Ďakujem, pán predsedajúci. Dajte hlasovať o odporúčaní gestorského výboru, kde gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s prístupom Slovenskej republiky k Dohovoru o patentovom práve z 1. júna 2000.
M. Fronc, minister školstva SR: (2003-09-16):
Po tretie, spresňuje sa spôsob menovania a odvolávania riaditeľa školy, ktorého bude na návrh rady školy menovať starosta obce, respektíve primátor alebo predseda samosprávneho kraja, alebo prednosta krajského školského úradu. Po štvrté, posilňuje sa postavenie orgánov územnej samosprávy v oblasti odborného riadenia škôl a školských zariadení, ktorí sú zriaďovateľmi tak, že pracovné činnosti súvisiace s výkonom štátnej správy v školstve sa so zrušovaných okresných a krajských úradov presúvajú na obce a samosprávne kraje. Po piate, posilňuje sa postavenie orgánov školskej samosprávy, ktoré majú kompetencie v oblasti výberu uchádzačov na miesto riaditeľa školy alebo školského zariadenia potvrdzovaním riaditeľa vo funkcii na ďalšie funkčné obdobie...
Bastrnák, Tibor, poslanec NR SR (2015-11-18):
Ďakujem veľmi pekne. Pán kolega, veľmi dobre si zhrnul, ako vyzerá budúcoročný rozpočet z hľadiska SMER-u – SD, lebo fakt je to jednoznačné, že nie je tam dosť peňazí na zdravotníkov. Nestačí to ani na vykrytie sľubov, čo SMER – SD sľuboval občanom, takže to nie sú istoty, to je úplne jednoznačné. Je to zlá správa pre zdravotníkov, lebo tak, ako to bolo aj tento rok, akákoľvek vláda príde, musí zvyšovať platby za poistencov štátu. Keby tento rok SMER to nezvýšil, samozrejme, aj my sme v tom pomohli, tak Všeobecná zdravotná poisťovňa pravdepodobne vo februári alebo v marci budúci rok by skolabovala, a tak, samozrejme, skolabovali aj nemocnice. Pán minister bol ináč šikovný, lebo v absolútnych číslach to vyzerá lepšie, plus 270 mil., ale je ako dobrý čarodejník kvôli tomu, lebo niet tam viac peňazí, alebo čo tam je, to nestačí na tie sľuby. A čo je najhoršia správa pre zdravotníctvo, že vôbec sa z týchto peňazí nedá riešiť tie problémy, ktoré sa nahromadili za tie posledné 10-15 alebo za posledné štyri roky kvôli tomu, lebo, samozrejme, z týchto peňazí vôbec nevyriešime historický dlh štátnych nemocníc. Nemusíme na to zabudnúť, že budúcoročný rozpočet tak či onak to veľmi zaťaží. A zatiaľ nevidím nikde tie peniaze, čím by sa to, aspoň čiastočne by sa to dalo riešiť. Takže je to zlá správa pre zdravotníctvo a je to zlý rozpočet pre zdravotníkov. Ďakujem pekne.
Marosz, Ján, poslanec NR SR (2017-11-30):
Pán minister, ďakujem pekne za vašu odpoveď. Musím povedať, že nie som veľmi spokojný s touto reakciou, lebo namiesto toho, aby zazneli naozaj korektné porovnania tohto operatívneho lízingu verzus možnosti nákupu, na čo sme vás vyzvali aj počas vašej konferencie, tak ste sa zase len zmohli na to, že obviňujete, že nemáme dobré dáta a tak ďalej. Keby ste ale išli naozaj do hĺbky zistíte, že práve ten Útvar hodnoty za peniaze by vám dal odpoveď na to, že kto sa v tomto prípade mýli. Pre ctených poslancov len pripomeniem, že ideme obstarať na operatívny lízing za 58,7 mil. eur desať kusov vlakov Vectron cez spoločnosť, ktorá vznikla desať dní po, teda dva týždne po vyhlásení verejného obstarávania, pričom tieto rušne by nám, keby sme ich kúpili alebo keby sme si ich na dlh obstarali, by nám mohli slúžiť v plnom zdraví za rovnakú sumu 58,7 mil. eur 30 rokov. To znamená, že o 10 rokov by sme nemuseli zase vyhadzovať ďalšie peniaze a tieto rušne by nám mohli slúžiť. Nehovoriac o tom, že máme správu takýchto rušňov aj s tisíc zamestnancami, kde ŽSSK by sa o ne mohla pekne starať. Takže tieto úvahy idú práve od ľudí z Útvaru hodnoty za peniaze, že to bolo treba prehodnotiť a nie zase len napadnúť opozíciu že dala zlé prepočty, zlé fakty. Vy ste zatiaľ neukázali že či naozaj tento lízing je spoľahlivý, oprávnený alebo neoprávnený. Takže ešte raz si zopakujme, takmer za 60 mil. eur ideme na 10 rokov prenajať rušne, keď tieto rušne, operatívny lízing skončí, musíme ich vrátiť naspäť a máme nula rušňov, nemáme nič. Pritom sme mohli mať tridsať rokov tieto rušne vo vlastníctve SR.
P. Paška, predseda NR SR: (2010-03-03):
(Hlasovanie.) 140 prítomných, 82 za, 58 sa zdržalo. Návrh sme schválili. Sme v treťom čítaní . Otváram rozpravu. Do rozpravy sa hlási pán poslanec Pelegrini.
Bugár, Béla, podpredseda NR SR (2016-11-22):
Nech sa páči, prezentujme sa a hlasujme o tomto návrhu. (Hlasovanie.) Prítomných 143 poslancov, za 106, proti 34, 2 sa zdržali, 1 nehlasoval. Konštatujem, že Národná rada tento návrh schválila. Ďakujem pekne. Teraz pristúpime k hlasovaniu, a to v druhom čítaní o vládnom návrhu zákona, ktorým sa dopĺňa zákon č. 39/2015 Z. z. o poisťovníctve (tlač 252). Pán poslanec Náhlik, nech sa páči, máte slovo. [Hlasovanie o vládnom návrhu zákona, ktorým sa dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 252.]
Laurenčík, Milan, podpredseda NR SR (2020-12-02):
Pán poslanec Eduard Kočiš.
Majorová Garstková, Jana, poslankyňa NR SR (2023-05-17):
Ďakujem pekne za slovo. Pán kolega, ty si sa vo svojej rozprave zmienil aj o sprievodcoch. Ja ti chcem len povedať, že horská sprievodcovská činnosť je zadefinovaná v zákone o Horskej záchrannej službe pod § 2g a v odseku 2 sa hovorí, že horskú sprievodcovskú činnosť môžu vykoná... môže vykonávať fyzická osoba, ktorá má platné osvedčenie o odbornej spôsobilosti na výkon horskej sprievodcovskej činnosti vydané asociáciou sprievodcov. Osvedčenie má platnosť tri roky od jeho vydania. Čiže ja by som ťa len možno v tomto chcela doplniť, že vlastne tí horskí sprievodcovia sú už zadefinovaní aj v zákone o horskej záchrannej službe.
P. Paška, predseda NR SR: (2007-11-27):
Poprosím vás, aby sme sa teraz pred otvorením rokovania prezentovali. (Prezentácia.) Prítomných je 99 poslancov. Konštatujem, že Národná rada je uznášaniaschopná. Na 16. schôdzi, ktorú sme otvorili, budú overovateľmi páni poslanci Tibor Glenda a Imre Andruskó. Náhradníkmi budú pani poslankyňa Ľudmila Mušková a pán poslanec Peter Markovič. O ospravedlnenie svojej neúčasti na rokovaní na dnešnom dni požiadali pán poslanec Peter Dubravay, pán poslanec Zsolt Simon a pán poslanec Štefan Zelník. Navrhnutý program schôdze ste dostali do lavíc. Ešte skôr, ako dám slovo poslancom, ktorí chcú navrhnúť zmenu alebo doplnenie programu, chcem uviesť, že stanovisko Najvyššieho kontrolného úradu k návrhu zákona o štátnom rozpočte uvedie jeho predseda a návrhy rozpočtov príslušných inštitúcií uvedú ich predkladatelia, ako sú uvedení v návrhu programu. Na to, aby mohli tieto materiály uviesť, je potrebný váš súhlas, navrhujem, aby sme schválením programu 16. schôdze umožnili vystúpiť a dali súhlas. Samozrejme, pokiaľ nebude z vašej strany predložený iný návrh. Teraz vás požiadam, aby ste tí, ktorí máte návrhy na zmenu alebo doplnenie programu, využili v zmysle rokovacieho poriadku jednu minútu a podali návrh. Nech sa páči. Takže s návrhmi na zmenu a doplnenie programu páni poslanci Brocka, Janiš a Laššáková. Nech sa páči, pán poslanec Brocka.
Krúpa, Juraj, poslanec NR SR (2023-12-18):
Ďakujem, kolega Valášek, naozaj výstižné, veľmi pekne a detailne si to rozobral. Treba povedať jedno, ale s jednou vecou nie úplne súhlasím, že nejde sa deformovať systém kvôli jedno, jednej alebo dvom nejakým zamietavým stanoviskám, ale podľa môjho názoru kvôli tomu, že raz, keď sa dostanete do tohto systému a budete jeho súčasťou a budete mu dominovať, tomuto systému, tak v budúcnosti vás už nikto nikdy neobíde a jednoducho ste navždy, navždy súčasťou toho a definujete ten priestor. Druhá vec je, keby sme mali na Slovensku silné inštitúcie, naozaj nezávislé silné inštitúcie a ministerstvá, tak tie by sa bránili, či už by to bolo ministerstvo zahraničných vecí alebo Slovenská informačná služba, tak tam by sa vedeli aj ľudia ozvať. No ale tak čo sa deje na ministerstve zahraničných vecí, vidíme, že ľudia, ktorí tomu rozumejú a ktorí boli experti, tak tí boli vyhodení a namiesto toho sa teraz ministerstvo zahraničných vecí, prosím vás pekne, sústreďuje na kroje, cyrilo-metodské nejaké tradície a podobné veci. To mi pripomína niečo také, ako keby Francúzi chodili v rámci rokovaní a hovorili o svojich bagetách alebo Holanďania o svojich drevákoch. A, samozrejme, to, čo je nové na ministerstve zahraničných vecí, takže takisto sa aj zakazuje diskusia alebo terminológia, ktorá je zaužívaná či v EÚ, alebo v NATO ako ruská agresia, prosím vás pekne, v tých šnúrach a v tých utajencoch sa posiela, že porušovanie medzinárodného práva. To už sme si tu hovorili, aká to je hovadina, ale tak niekomu to vyhovuje. A čo sa týka Slovenskej informačnej služby, no tak si predstavme, že bude pán Gašpar viesť Slovenskú informačnú službu, tak tá aj keby mala akékoľvek kompetencie, čo nemá, lebo sa to ruší, tak nemôžme rátať, že pán Gašpar by išiel proti pánovi Kaliňákovi, že áno? Takže... čo sa týka ešte ministerstva obrany, bohužiaľ, už to nestihnem, musím znova zopakovať, máme tu nového sekčného šéfa modernizácie, ktorý chodí a hovorí, akého má on veľkého obchodného ducha, a takto sa prezentuje.
Sulík, Richard, predseda NR SR (2011-06-01):
Pán poslanec Chren.
Kočiš, Eduard, poslanec NR SR (2021-05-10):
Ďakujem pekne za slovo, pán predsedajúci. V podstate som ani nechcel na vás, pán kolega Ledecký, reagovať, ale to sa v podstate ani nedalo zostať nejakým spôsobom bez vyjadrenia. Tento váš taký jednoduchý, monotónny, zväzácky príspevok k tejto debate, za ktorý by sa nemuseli hanbiť ani čitatelia pána Dostála, by som nazval podľa takého známeho krásneho seriálu venezuelsko-mexicko-argentínsko-španielske-ho, že Jednoducho Mária. Toto bola taká óda na pani ministerku, proste. Vy ste tam posplietal také veci, že to naozaj (povedané so smiechom) veľmi ťažko dať dokopy. Pán kolega, žiadna nenávisť zo strany opozície, o tom nemôže byť naozaj ani reči. Iba apelujeme na preukázateľné pochybenia, preukázateľné skutočnosti príbuzných pani ministerky a jej ako konečnej užívateľke výhod. Čo je na tom nenávistné? Veď tu sú argumenty, tu sú tvrdenia. Pani ministerka to má buď vyvrátiť, alebo nech to orgány činné v trestnom konaní potvrdia. Tvrdíte, že vraj sa opozícia bojí Kisku. Pán Ledecký, toto myslíte vážne? Báť sa podvodníka, úžerníka a zlodeja v jednom, to snáď nie je pravda, čo ste tuná povedal. Podľa vás si máme hľadať nejaký liek na poznanie a týmto liekom by malo byť nechať pracovať pani ministerku Kolíkovú na svojom ministerstve, do ničoho jej nezasahovať, absolútnym spôsobom ani sa nepokúšať ju odvolať pre jej korupčné škandály, pre korupčné škandály jej príbuzných, jej rodiny. Pán Ledecký, mne je jasné, že ju musíte obhajovať ako členku vašej strany, ktorá upadá, ktorá v podstate zaniká a strana ZA ĽUDÍ je naozaj taká kométa – vyšla, zhasla, spadla.
Žiga, Peter, podpredseda NR SR (2024-02-15):
Pán poslanec Dej.
P. Hrušovský, podpredseda NR SR: (2002-06-19):
Nech sa páči, pán poslanec Tatár. P. Tatár, poslanec: Vážený pán predsedajúci, vážený pán minister, dámy a páni. Dovoľte mi predložiť pozmeňujúci návrh k tomuto návrhu zákona o niektorých opatreniach na usporiadania vlastníctva k pozemkom. Navrhujeme v § 7 ods. 3, aby plné znenie tohto odseku bolo: „Námietky posúdi komisia, ktorá si za tým účelom vyžiada vyjadrenie toho, koho práva boli námietkou dotknuté a svedecké výpovede osôb oboznámených s miestnymi pomermi a so svojím stanoviskom ich súborne predloží správnemu orgánu na rozhodnutie. Rozhodnutie o námietkach a o schválení registra je preskúmateľné súdom.“ Koniec pozmeňujúceho návrhu, teda zmena je v tom, že rozhodnutie správneho orgánu nemá byť konečné, má byť preskúmateľné súdom. Odôvodnenie je veľmi jasné, jednoznačné a rukolapné. Je potrebné, aby rozhodnutie správneho orgánu vo veci vlastníctva podliehalo preskúmaniu súdov, aby sa tu neurobila v takej citlivej veci, ako je vlastníctvo a jeho ochrana, výnimka z ostatnej bežnej procedúry správneho poriadku. Prosím o podporu tohto pozmeňujúceho návrhu, ktorý vylepšuje vládny návrh zákona. Ďakujem pekne.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 138 poslancov, za 8, proti 92, zdržalo sa 38, hlasovali všetci prítomní. Tento pozmeňujúci návrh sme neschválili.
Bugár, Béla, podpredseda NR SR (2011-10-18):
Ďakujem. Pán spravodajca, chcete zaujať stanovisko? Nie. Prerušujem rokovanie o tomto bode programu. Vážené panie poslankyne, páni poslanci, teraz by sme mali rokovať a pokračovať druhým a tretím čítaním zákona zo 14. septembra 2011, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, ktorý vrátil prezident Slovenskej republiky na opätovné prerokovanie. Teraz prosím pána poslanca Marcinčina, ktorý je spoločným spravodajcom za gestorský výbor, aby uviedol tento návrh. (Rokovanie o zákone zo 14. septembra 2011, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky , tlač 528.)
Čepček, Martin, poslanec NR SR (2022-05-05):
Ďakujem. Ja som iba reagoval na to, čo som zachytil v médiách vyjadrenie stavovských organizácií a tak ďalej, tak preto som sa pýtal, ale pán vicepremiér mi asi nebude vedieť odpovedať, keďže to je otázka na pána premiéra. Ďakujem pekne.
Kozelová, Monika, poslankyňa NR SR (2021-11-24):
Prosím, aby ste dali hlasovať o tomto zákone. (Ruch v sále.) Prosím? (Povedané so smiechom a ruch v sále.) Dobre, idem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona... (Prerušenie vystúpenia predsedajúcim.)
Hlina, Alojz, poslanec NR SR (2024-02-09):
Ďakujem pekne za reakciu. Naozaj že buďme ostražití, lebo ten proces varenia tej žaby, určite ju všetci poznáme, hej, že jak to robia, nakoniec je uvarená a nestihne vyskočiť. Dajme pozor. Obmedzujú nám diskusiu, urážajú nás. Pravdou je, že niekedy nezostaneme ani my nič dlžní, ale ja sa snažím, ja sa krotím, ale tak za niektorých kolegov ja neručím, aleže aj toto predstavovanie tých zákonov je podľa mňa to výrazom ohromnej neúcty, hej? A to je presne to, že za čo máme ten parlament, hej? Pre mňa to príde ako z pohľadu statusu a nejakého, parlamentnej kultúry ako veľmi dôležitá vec. Niekto povie, a ono je to aj prísne vzaté pravdou, ono už, ja som ten príklad používal s anglickou kráľovnou, len ona už zomrela, ale že ju ťahajú, myslím, že štyri kone ju ťahajú, ale podľa mňa aj jeden kôň by ju utiahol. Viete, ale to je presne tá, to je niečo, čo robí ten status. To je niečo, čo povyšuje veci alebo čo vytvára ten, ten predpoklad niečoho, hej? Kľudne by ju aj jeden kôň utiahol, ale štyri ju ťahajú. A to je presne to, že keď minister predkladá zákon, tak ho má predkladať ten minister, ktorý, ktorého to zákon je, a nie si robiť trápne žartíky, že teda ja som tu trojjediný a kľudne zvládnem aj celú, celú vládu. Dajme pozor a buďme ostražití, lebo sa necháme uvariť. Ďakujem.
Mojš, Milan, poslanec NR SR (2019-05-14):
Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Sulík, Richard, predseda NR SR (2011-04-06):
Ďakujem. S faktickou poznámkou sa prihlásil pán poslanec Pado. Uzatváram možnosť. Pán poslanec, máte slovo.
J. Mikuš, poslanec: (2003-02-27):
P. Rusko, podpredseda NR SR: Neschváliť, aha. To znamená, že budeme hlasovať o bodoch 8, 9...
Blanár, Juraj, podpredseda NR SR (2021-05-05):
Páni poslanci, poprosím o pokoj, aby sme nechali pána poslanca hovoriť. Nech sa páči.
Blcháč, Ján, poslanec NR SR (2021-10-21):
Ďakujem pekne za slovo. Vážený pán predsedajúci, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k tomuto návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov a súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.